Matovič, Igor, poslanec NR SR (2023-03-28):
Ďakujem veľmi pekne. Keďže opakovanie je matka múdrosti, tak si zopakujeme časť z môjho úvodného slova, ktoré som povedal pred ešte hlasovaním o jedenástej, z toho dôvodu chcem, aby sme to zopakovali, lebo si myslím, že naozaj to, čo nám reálne hrozí ako Slovensku 30. septembra tohto roku, je reálne vytrhnutie Slovenska zo Spoločenstva európskych národov v Európskej únii. Reálne nám hrozí zmena režimu a reálne ľudia, ktorí by ich, ktorých by sme možno brali ako taký povinný folklór v parlamente, a vedeli by sme, že budú mať svojich pár percent, ale nebudú mať šancu ovplyvňovať chod dejín, tak sa môžu dostať k moci. Ficovi s Pellegrinim tak lepí, že za svoje zločiny budú, budú pykať a na konci by skončili v base aj so svojimi poskokmi, s ktorými rozkradli za 12 rokov približne 30 mld. eur, že sú ochotní sa spojiť aj s fašistami, s kýmkoľvek, len aby sa do tej basy nedostali. Tým pádom budú robiť všetko pre to, aby dosiahli čo najnižšiu účasť vo voľbách, lebo vedia, že keď budú ľudí znechucovať, to, čo robia vlastne dva roky, a budú sa snažiť odradiť čo najviac ľudí od volebnej účasti 30. septembra, tak v tom prípade budú mať najväčšiu šancu na to, aby sa k moci dostali. Zároveň si myslím, že každému, kto, komu úprimne záleží na osude Slovenska, ktorý úprimne chce, aby Slovensko zostalo členom Európskej únie, aby sme sa nestali nejakým príveskom alebo apendixom Ruska, tak títo ľudia si uvedomujú, že nie je dobré, aby sa konali voľby v období, kedy bude možno milión ľudí, ktorí zvyčajne chodia voliť, doma frustrovaných, lebo si povedia, že príliš veľa kríz, nevedia sa s tým vnútorne vysporiadať a všetci politici sú de facto rovnakí. Toto nám reálne vo voľbách 30. septembra hrozí. A vieme, že to je voda na mlyn práve tým temným silám, ktoré či už v politike túžia po tom, aby zmenili demokratický systém na Slovensku na diktatúru, totalitu alebo tyraniu, alebo teda tým temným silám, ktoré v pozadí ťahajú za provázky. Vieme, že napríklad tu, teraz tu nie je žiaden zástupca, práve prišiel pán Benčík, je politická strana, ktorá bola súčasťou koalície, kde ťahá presne za tie nitky v pozadí istý pán Jaroslav Haščák, človek, o ktorom, ktorých, o ktorého činoch máme k dispozícii všetci tzv. spis Gorila, o ktorom títo ľudia hovorili, že to je vymyslené. Nakoniec sa ukázalo podľa zvukovej nahrávky, že je to doslovný prepis zvukovej nahrávky a naozaj sa to dialo. Tento človek, osobný priateľ Richarda Sulíka a Janky Penta Cigánikovej, jednoducho má svoje záujmy, ekonomické záujmy na Slovensku, tie záujmy ukázal aj pri spise Gorila, akým spôsobom sa snažil manipulovať vtedajšiu privatizáciu, kde mal koho dohodnutého, ktorý správny človek teda má správne zahlasovať, aby tie naše spoločné majetky za 5,50 sa dostali do správnych rúk. A medzičasom tento človek, ktorý vie, čo jednoducho napáchal, a vie, že reálne mu takisto hrozí kriminál, v ktorom pobudol po vzniku tejto vlády približne mesiac vo vyšetrovacej väzbe, tak medzičasom poskupoval dve tretiny slovenských médií. Jeho spoločník Dospiva v Čechách to nazval, že skupovať médiá, to je vlastne mať taký atómový kufrík, aby v prípade núdze ho vedeli použiť. Jaroslav Haščák, tento skorumpovaný bastard, o ktorom máme dôkazy v spise Gorila, tento atómový kufrík používa veľmi, veľmi často, veľmi cielene na manipuláciu s pravdou. Vyzdvihuje činy politických strán, ako je SMER, HLAS, REPUBLIKA, ĽSNS, samozrejme, SaS je číslo jedna a Janka Penta Cigániková, to je, to je bohyňa slovenského parlamentu. Vyzdvihuje činy strán, ktoré jednoducho bojujú proti vláde tri roky, to je aj, bohužiaľ, aj nejaké KDH. Vyzdvihuje činy ľudí ako Harabin a koho sa snaží v tých svojich médiách, ktoré ovládol, čo najviac očierniť, čo najviac manipulovať s pravdou a čo najviac si vymýšľať, tak to je, politici za hnutie OĽANO a samotné hnutie OĽANO, to sú politici za hnutie ZA ĽUDÍ, lebo jednoducho vedia, že tieto dve minimálne politické strany sa nedajú kúpiť, a nedokážu s nami biť bandu nejakí mafiáni, ktorí v pozadí politických strán ťahajú motúziky. Čiže sme v situácii, kde máme za sebou tri roky ťažkých kríz ako Slovensko, ako 5,4 mil. ľudí, ako spoločenstvo so 5,4 mil. ľudí, ťažká kríza zdravotná, covid a ekonomické dôsledky covidu, ťažká kríza ekonomická v súvislosti s vojnou na Ukrajine, extrémny nárast cien energií, extrémny nárast cien potravín, inflácie, najväčšia utečenecká kríza, ktorú Slovensko za posledné... nie že posledné roky, v podstate svojej histórii zažíva. Všetky tieto krízy dokopy nabalené pri permanentnom vymývaní doslova mozgov a spoliehanie sa na to, že ľudia zrejme seno žerú, zo strany či Fica, Pellegriniho, Mazureka, Sulíka, Danka, bohužiaľ, aj predsedu KDH alebo strany, strany KDH, Harabina a podobných dezolátov. Vieme, že popri týchto naozaj objektívnych krízach tu prišli aj krízy také, by som povedal, že vymyslené, strašenie, naposledy mobilizáciou. Áno, tuto budú teraz Slováci povolávaní do boja na Ukrajine, lebo jednoducho niekto sa spolieha na to, že, bohužiaľ, sú ľudia, ktorí uveria akejkoľvek kravine, čomukoľvek vymyslenému. Potom tí ľudia rýchlo idú vypisovať a idú sa odhlasovať z povinnej mobilizácie, alebo ako sa to nazýva. Vieme, že na Slovensku 40-tisíc ľudí minimálne to uverilo do tohoto štádia, že podpisovali svoje prehlásenia o tom, jako teda oni odmietajú bojovať za Ukrajinu. Čistý výmysel. Nikto nikdy zo Slovenska nebude ťahať Slovákov, aby bojovali v rusko-ukrajinskej vojne na Ukrajine. Ale, bohužiaľ, sú desiatky tisíc ľudí, ktorí takémuto strašeniu uveria, takisto jako pred dvomi rokmi boli státisíce ľudí, státisíce ľudí, ktorí uverili bludom o tom, že neočkujte sa, lebo vás tam chcú začipovať, Bill Gates vás chce začipovať. Naozaj blázni, dezoláti z okruhu Mazureka a podobných bláznov alebo psychopatov v politike, ktorí sa snažili takýmto spôsobom manipulovať verejnú mienku, lebo opäť sa spoliehali na to, že sú státisíce ľudí, ktoré, ktorí sú schopní takýmto bohapustým výmyslom uveriť. A všetky dokopy tieto parametre kríz, či už tie tri roky kríz, ktoré sme prežívali, a objektívne ľudia zažívali traumy, či strašenie státisícov ľudí, bohužiaľ, ktorí sú ochotní uveriť hlúpostiam o čipoch vo vakcínach alebo povinnej mobilizácii Slovákov, ktorí budú museť ísť bojovať na Ukrajinu, potom extrémny tlak a manipulácia z médií, najmä ktoré sú v rukách oligarchov, a teda také, ktoré nie sú v rukách oligarchov, je naozaj na Slovensku minimum, mimoriadny tlak zo strany médií v područí majiteľa Penty Haščáka, ktorý sa mstí za to, že strávil mesiac vo väzbe, a snaží sa zabrániť tomu, aby na neho spravodlivosť dopadla, a popritom manipulácie na základe, by som povedal, ideologického presvedčenia, napríklad mnohých novinárov z Denníka N, kde pomaly máte problém sa dočítať pravdu, kde hlavný ideológ, otec šéfa Progresívneho Slovenska je schopný v rozhovore v Denníku N, v tomto ideologickom plátku, vychvaľovať svojho vlastného syna, politiku strany svojho vlastného syna, hovoriť a koketovať s druhým spoludiskutujúcim o tom, jako teda ten jeho syn jakú peknú košeľu má (povedané so smiechom) na tom billborde, ako sa pekne teda usmieva, ako pekné heslo si tam napísal, a je schopný povedať napríklad to, že, hovorím o Šimečkovi staršom, otcovi šéfa Progresívneho Slovenska, je schopný povedať, že vlastne rozdiel v prístupe ku korupcii medzi Pellegrinim a Matovičom nie je žiadny. Jednoducho bohapusté lži, manipulácie, v tomto prípade pochádzajúceho, pochádzajúce z ideologického presvedčenia, lebo u nich, kto nie je LGBTI+YZ-Q2, tak jednoducho je menejcenný človek a tá ich, ten pocit ideologickej nadradenosti im nedovolí sa objektívne pozreť na činy iných politikov a jednoducho ten, kto to s nimi LGBTI+YZQ2 necíti, tak automaticky je menejcenný, ktorého treba zoťať, ktorého treba zničiť. Čiže áno, sme krajina, ktorá si za tri roky prežila ťažké traumy, tak ako aj ostatné krajiny v rámci európskeho priestoru, sme krajina, ktorá mala doslova psychopatickú opozíciu, ktorá miesto toho, aby podala pomocnú ruku napríklad pri covide, pri očkovaní, pri opatreniach, ktoré bolo treba dodržiavať, aby sa nám ľahšie tieto krízy prežívali, miesto toho huckali ľudí, aby išli na námestia, aby si dávali babičky, deduškovia na námestí natlačení na sebe jak sardinky, dávajte si rúška dole. Áno, to ten psychopat Robert Fico takto vyzýval ľudí aj s tým úchylným Blahom. A potom sa čudujeme, že áno, že ľudia nedodržujú opatrenia, sa čudujeme, že máme zaplnené nemocnice, sa čudujeme, že nám zomierajú ľudia, lebo jednoducho Ficovi ten život jeho vlastných voličov bol ukradnutý. Ak by mu záležalo na tých jeho voličoch, babičkách a deduškoch, čo mu chodili na tie jeho mítingy v čase najväčšieho covidu, v žiadnom prípade tým ľuďom nepovie, dajte si rúško dole, lebo vedel, že keď si tie babky, dedkovia dajú rúška dole, tak keď sa nakazia, tak pravdepodobnosť možno jedna k desať, že potom keď prídu domov, tak do pár týždňov zomrú. Ficovi títo ľudia boli ukradnutí. Koľko krvi má tento vagabund na rukách od tých ľudí, ktorí zomreli len kvôli tomu, že ho poslúchli, áno, rúška dole, lebo to je Matovičov výmysel? Nie, Slovensko malo rovnaké opatrenie ako plus-mínus celý civilizovaný svet. V Európe jedna jediná krajina išla trošku inou cestou, aj tá potom sa zľakla, keď, keď im to išlo úplne mimo kontroly, a to bolo Švédsko. Všetky ostatné krajiny išli plus-mínus s tými istými opatreniami, niektoré viac, niektoré menej zapnuté, plus-mínus rovnako testovanie, plus-mínus rovnako očkovanie. A mne naozaj záležalo na životoch a ochrane životov a zdravia tých ľudí. Keď vyšlo z prieskumu, že vyše 500-tisíc ľudí sa nechce dať očkovať inou ako ruskou vakcínou, tak sme s ministrom zdravotníctva zabezpečili tú ruskú vakcínu. A títo blázni, čo tu teraz nesedia, z SaS, to považovali za hybridnú vojnu, ktorú sme umožnili Rusku páchať na Slovensku, lebo sme si dovolili doniesť ruskú vakcínu, ruský liek na Slovensko. Absolútne im nezáležalo na životoch starých ľudí, chorých ľudí, postihnutých alebo ľudí s viacerými chorobami s porušenou imunitou, ktorí boli najväčším rizikom alebo boli najviac vystavení riziku z covidu. Hrali si svoje trápne geopolitické hry, hoci predtým či Korčok, či Kolíková, či Šeliga, či Sulík, či na koaličnej rade, alebo na vláde povedali, my sa pod to nepodpíšeme ako vláda, ale Marek Krajči ako minister zdravotníctva má právo doviesť aj ruskú vakcínu na svoju vlastnú zodpovednosť, nech ju na Slovensko donese. Bude to jeho zodpovednosť, on si bude znášať dôsledky. A potom kriváci z SaS, jak sme oznámili, že sme ruskú vakcínu doniesli, a vtedy bola podpultová doslova, lebo sa o ňu trhali krajiny, keďže áno, vieme, že Európska únia zlyhávala v zabezpečení vakcín, ktoré nám sľúbili, tak potom kriváci prišli a teatrálne tlačové konferencie o tom, že čo si to ten Matovič s tým Krajčím dovolili, čo si to sem dovolili, akú hybridnú geopolitickú zbraň doniesť, to je nejaký Sputnik, to nám tu bude vybuchovať asi v tých ľuďoch. Úbožiaci, ktorým absolútne nezáležalo na ochrane života a zdravia, kde ich predseda chodil na konzíliá odborníkov absolútnej vedeckej špičky. Prišiel tam, po 15 sekundách ho mrle žrali, správal sa jak nadrogovaný, utekal von na tlačovú konferenciu, že on tam tie tliachaniny nejakých odborníkov samozvaných nebude počúvať. Čiže áno, toto bolo nešťastie Slovenska v čase týchto ťažkých kríz. Miesto toho, aby sme všetci ťahali za jeden povraz, my sme mali krivákov priamo v našej koalícii. Krivákov, ktorí huckali na to, kúpte vakcínu, kúpte ju sami na zodpovednosť ministra zdravotníctva. A keď sme ju kúpili, jéé, čo to oni spáchali, čo si to dovoľujú, jakú hybridnú zbraň nám sem doniesli! Matovič a Krajčí musia ísť dole. Takisto krivo a podlo sa títo ľudia zachovali počas ďalšej veľkej krízy. Jasné, samozrejmé, lebo nám nestačilo to, čo nám osud nadelil, my sme si museli nadeliť ešte sami sebe ďalšiu krízu. Keď sme v čase hyperinflácie, naozaj obrovských dopadoch na domácnosti, na rodiny s deťmi chceli presadiť a áno, aj za pomoci poslancov ĽSNS pomoc pre rodiny s deťmi, tak opätovne povedali nie, nebudeme ten návrh vetovať, my nevyužijeme naše právo, ktoré máme z koaličnej zmluvy, keď si to presadíte aj s opozíciou, nám to nevadí. No to dával Sulík ako ich predseda na tlačovej konferencii priamo na úrade vlády, po rokovaní vlády. A jaká bola skutočnosť? Keď sme schválili 200 eur ako pomoc pre rodiny s deťmi každý jeden mesiac do každej jednej rodiny preto, lebo nekradneme, tak zrazu páni prišli, že čo sme si to dovolili my tuto s fašistami schváliť pomoc rodinám. To Matovič kvôli tomu musí ísť dole, on nemôže byť takýto človek ministrom financií. To radšej rozbijeme aj koalíciu, to predsa neni možné pomáhať rodinám, lebo podľa nich treba robiť politiku. Pamätáte si tú poslednú schôdzu, keď sme mali v júni minulého roku, kde tu pokútne istý „Gazda“, neviem či tu vlastne je, či Kazda, kde pokútne príde a začne čítať pozmeňováčik na poslednú chvíľu, a predtým nám všetkým povie, chalani, pre toto nič, to je v pohode, to sú len pár technických, malých, drobných, legislatívnych zmien. A čo to v skutočnosti bolo? Biznis pre ich kamarátov, pre Sulíkovych kamarátov za 60 mil. eur. A nie jednorazovka, každý jeden rok. Odpustiť poplatky pri napojení priamo na tranzitný plynovod. A ešte nás tu oblbovali všetkých, že však to nevadí, že to sa iba odpustia poplatky, no tak nevybere ten Transpetrol či Eustream. A od koho by zaplatil, kto by doplatil tie poplatky? No ostatným by o to navýšili logicky, ostatným domácnostiam, ostatným firmám. Čiže nestačilo, že mali sme traumy ako covid, vojna, utečenci, inflácia, najväčšiu traumu sme mali, že sme mali takéhoto podrazáka koaličného partnera. Podrazáka, ktorý má jedinú istotu, ktorú vie garantovať svojim voličom, zvoľte nás a povalíme aj ďalšiu vládu. Ono v podstate ľudia, ktorí chcú, aby tá ďalšia vláda na 100 % bola povalená bez ohľadu na to, kto v nej bude, v podstate čím viac bude protikorupčne zameraná, tak tá istota bude väčšia, lebo to bolo aj pri Radičovej vláde, aj pri Matovičovej, aj Hegerovej, stačí voliť SaS. To je istota. Oni to majú v názve, tá solidarita, oni si to neprekladajú tak jako každý normálny človek, že to je solidarita s chudobnými, ale to je solidarita s pár zbohatlíkmi pre ktorých, keď sa náhodou tie kolesá dejín na Slovensku krútia niekde inde, treba zatiahnuť ručnú brzdu a vládu povaliť. Toto robí Sulík systematicky. A nerobí to z vlastnej hlavy, prosím vás. Nikto si nemyslite, že on sa vyspí a že zrazu mu šibne, a preto povalí tú vládu, lebo mu jednoducho jeho Haščák povie, treba to spraviť, tak to spraví. A keď si myslíte, že tento človek nie je schopný robiť takéto prasačiny, tak si, prosím vás, prečítajte pár rokov dozadu zverejnené komunikácie alebo si pozrite priamo videjko, kde sa s mafiánom, s objednávateľom vraždy Jána a Martiny, s Kočnerom na raňajkách dohaduje, ako teda vlastne tej Radičovej ublížiť, kde o nej hovorí, že to je ožratá krava, kde vynáša informácie priamo počas rokovania. Vtedy on ako predseda Národnej rady, ako predseda Národnej rady vynáša mafiánovi informácie, že kto, teda aký, ktorý získava koľko hlasov, ako sa to rysuje, podpora pre koho, kde sa bavia priamo na stretnutí spolu o tom, že istý Ďuro Krúpa niečo, 300-tisíc za jeden hlas pri voľbe generálneho prokurátora. Čistá mafiánska strana, ktorá sa nám infiltrovala do koalície a to je ďalšia trauma a veľká, ktorú sme spoločne tu museli zažívať a žijeme, bohužiaľ... (Reakcia z pléna.) Pardon, Droba. Čiže... Čert ako ďábel, sa hovorí. Čiže popri tých ťažkých traumách z vyššej moci, či covid, vojna, inflácia, utečenci a podobne, trauma, ktorá nám tu ešte sedí takto na očiach v prvom rade, keby si aspoň sadnú hentam dozadu, nech ich neni vidieť. Takže všetky tieto traumy, ktoré doliehajú, a, samozrejme popritom, aby som bol spravodlivý, aj komunikačné chyby moje, chyby, ktoré sme urobili možno aj členovia vlády viacerí, dokopy s tým zlým úmyslom majiteľov médií a najmä Haščáka a spol. spôsobuje to, že tá trauma prežívania za posledné roky je tak veľká, že nám reálne hrozí, že prídu voliť možno dva mil. ľudí, že možno prinajlepšom príde voliť každý druhý, alebo, opačne povedané, že viac ako dva mil. ľudí zostanú sklamaní, frustrovaní doma. Toto sa dialo v 30. rokoch minulého storočia. Trauma z prežívania veľkej hospodárskej krízy a dôsledkov umožnila, že lúzer, taký krpatý, fúzkatý si zrazu povedal, že on bude boh, on zmanipuluje s tými davmi – a nemal v rukách sociálne siete, nemal v rukách internet a také masívne televízne vysielanie. Nevedel tak jednoducho masírovať tým davom, ale dokázal to a na konci v referendách, ktoré, ktoré organizoval, 95 % ľudí súhlasilo so zabíjaním Židov, 95 % ľudí sa... prestalo byť ľuďmi. Povedali, že zabiť Žida je vlastenecká povinnosť. Toto sa im snažil natlačiť po tých rokoch traumy do hlavy istý zakomplexovaný v bežnom čase, v bežných mierových podmienkach Adolf Hitler, ale po tých traumách zrazu zo zakomplexovaného lúzra sa stáva vodca, ktorého treba počúvať. Nechcem ukazovať prstom, ale tuto také zakomplexované čudo krpaté, Mazurek, je de facto to isté. Ak by neboli tie traumy, ktoré sme tu zažívali, kto by ho, zakomplexovaného blbečka, počúval. (Prerušenie vystúpenia predsedajúcim.)